หุ้น13ก.พ.บวก4.49จุด
หุ้น13ก.พ.ดัชนีปิดบวก 4.49จุด ที่ 1,117.40จุด ท่ามกลางมูลค่าซื้อขาย 27,851ล้านบาท
13 ก.พ. 2555

หุ้น13ก.พ.ดัชนีปิดบวก 4.49จุด ที่ 1,117.40จุด ท่ามกลางมูลค่าซื้อขาย 27,851ล้านบาท 




ดัชนีหุ้นวันที่ 13 ก.พ. ปิดที่ 1,117.40 จุด เพิ่มขึ้น 4.49 จุด หรือ 0.40 %  แตะระดับสูงสุด 1,120.50 ล้านบาท และต่ำสุด 1,113.57 ล้านบาท มีมูลค่าการซื้อขาย 27,851 ล้านบาท
นายปริญทร์ กิจจาทรพิทักษ์ ผู้อำนวยการอาวุโสฝ่ายวิเคราะห์ บล.เคทีบี ประเทศไทย เปิดเผยว่า วันนี้ตลาดหุ้นถือว่าได้รับแต่ปัจจัยบวกตั้งแต่สภานิติบัญญัติกรีซผ่านข้อตกลงมาตรการรัดเข็มขัดเพื่อขอรับความช่วยเหลือทางการเงิน และช่วงบ่ายยังมีข่าวหนุนจากที่กลุ่มธนาคารพาณิชย์ที่ได้รับผลกระทบจากการเข้าแก้ไขโอนหนี้กองทุนฟื้นฟูไม่ได้มากอย่างที่หลายฝ่ายคาดการณ์ไว้ แต่อย่างไรก็ตาม ดัชนีอาจจะปิดบวกไม่ได้ไกล เพราะปัญหาทางเทคนิคล้วนๆ ที่พอไปใกล้ระดับแนวต้านสำคัญที่ 1,123 จุด ก็ทำให้เกิดแรงขายทำกำไรออกมา 
ทั้งนี้คาดว่าพรุ่งนี้ (14 ก.พ.) ดัชนีจะเคลื่อนไหวในกรอบแกว่งตัวบวกลบเหมือน 3 วันทำการที่ผ่านมาที่รอให้ปัจจัยบวกแรงๆ เข้ามาเสริมบรรยากาศการลงทุน เนื่องจากกรณีกรีซก็ยังเจอปัจจัยกระทบจิตวิทยาสั้นๆ เพราะยังมีแรงประท้วงจากประชาชน อีกทั้งดูจากปริมาณการซื้อขายที่กว่า 2 หมื่นล้านบาท คงไม่สามารถเป็นแรงดันพอให้ดัชนีไปได้ไกลกว่านี้ ขณะที่ปัจจัยในประเทศก็ไม่ได้มีอะไรใหม่ ฉะนั้นหุ้นจะเคลื่อนไหวทิศทางใดขึ้นอยู่กับต่างประเทศเป็นหลัก
อย่างไรก็ตามยังคงประเมินกรอบแนวต้านเดิมที่ 1,123 จุด และแนวรับที่ 1,110 จุด 
กลยุทธ์ผู้ลงทุนเล่นสั้นแนะขึ้นขายลงซื้อในกรอบแนวต้าน-รับดังกล่าว แต่สำหรับกลาง-ยาว แนะให้เน้นตั้งรับรายตัวมากกว่า และจังหวะนี้ก็ยังไม่เหมาะกับการทยอยเก็บหุ้นปันผล ไปรอเก็บในเดือนมี.ค. ดีกว่า
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
IVL             2,606 ล้านบาท ปิดที่ 39.25 บาท เพิ่มขึ้น 1.25 บาท (3.29%)
KTB            1,588 ล้านบาท ปิดที่ 17.00 บาท เพิ่มขึ้น 0.50 บาท (+3.03%)
PTT             1,442 ล้านบาท ปิดที่ 46.00บาท ลดลง 2.00 บาท (-0.57%)
PTTGC            1,351 ล้านบาท ปิดที่ 72.75 บาท เพิ่มขึ้น 1.00 บาท (+1.39%)
BBL            1,217 ล้านบาท ปิดที่ 163.00 บาท ลดลง 0.50บาท (-0.31%)